LĒMUMA PROJEKTS

Par grozījumiem Alūksnes novada pašvaldības domes 24.09.2026. lēmumā Nr. ANP/1.5/26/278 “Par projektu “Pededzes tautas nama ēkas energoefektivitātes paaugstināšana”” 

	Ņemot vērā Ministru kabineta 2026. gada 26. maija noteikumus Nr. 305 “Eiropas Savienības kohēzijas politikas programmas 2021.–2027. gadam 2.1.1. specifiskā atbalsta mērķa “Energoefektivitātes veicināšana un situmnīcefekta gāzu emisiju samazināšana” 2.1.1.6. pasākuma “Pašvaldību ēku energoefektivitātes paaugstināšana” īstenošanas noteikumi”, Centrālās finanšu un līgumu aģentūras izsludināto trešās projektu iesniegumu atlases kārtu, 
pamatojoties uz Pašvaldību likuma 4. panta pirmās daļas 2. un 22. punktu, 10. panta pirmās daļas 19. punktu, Alūksnes novada attīstības programmas 2022.-2027. gadam Rīcības plāna Rīcības virzieniem 3.1., Investīciju plāna 2022.-2027. gadam 3.12.3. punktu,

Izdarīt Alūksnes novada pašvaldības domes 24.09.2026. lēmumā Nr. ANP/1.5/26/278 “Par projektu “Pededzes tautas nama ēkas energoefektivitātes paaugstināšana””, sēdes protokols Nr.13, 17. p., šādus grozījumus: 
Izteikt lēmuma 2. punktu šādā redakcijā: 
“2. Apstiprināt projekta attiecināmās kopējās indikatīvās izmaksas 570 000 EUR (pieci simti septiņdesmit tūkstoši euro), no tiem:
2.1. 484 500 EUR (četri simti astoņdesmit četri tūkstoši pieci simti euro) Eiropas Reģionālās attīstības fonda finansējums;
2.2. 85 500 EUR (astoņdesmit pieci tūkstoši pieci simti euro) Alūksnes novada pašvaldības līdzfinansējums.”;
Lēmuma 5. punktā skaitļus un vārdus “281 750 EUR (divi simti astoņdesmit viens tūkstotis septiņi simti piecdesmit euro)” aizstāt ar skaitļiem un vārdiem “327 750 EUR (trīs simti divdesmit septiņi tūkstoši septiņi simti piecdesmit euro).
